stanford-oval/wikipedia huggingface dataset:
אפיתט
הערות שוליים

↑  "Epithetos". A Greek-English Lexicon. Perseus.Tufts.edu.
↑  epithet.
↑  Herzfeld, Michael (2016). Cultural Intimacy: Social Poetics and the Real Life of States, Societies, and Institutions. Routledge. p. 73. ISBN 978-1-317-29755-0.
↑  Manser, Martin H. (2007). Good Word Guide (6th ed.). A&C Black. p. 147. ISBN 978-0-7136-7759-1.
↑  Fowler. H. W. (1965) [1926]. A Dictionary of Modern English Usage. (2nd ed.) Rev. By Sir Ernest Gowers. New York; Oxford: Oxford University Press. p. 161
| --- | --- |
בקרת זהויות :  NLI: 987007552904705171  BnF: cb11976747b (data)  GND: 4152549-8  LCCN: sh85044467  NARA: 10637239
אימון אישי

אימון אישי (נקרא גם קואוצ'ינג, מאנגלית: Coaching) הוא תהליך המכוון לסייע לאנשים מתפקדים להציב ולהשיג מטרות, להתגבר על מכשולים ולשמר מוטיבציה.
היעד של האימון האישי הוא שבתום התהליך המתאמן ירכוש את הכלים הנחוצים להשגת מטרות וכן ביטחון עצמי ביכולתו להגשימן.
תהליך זה מונחה על ידי מאמן אישי הנקרא באנגלית "קואוץ'" (Coach) ומכונה בעברית לעיתים גם קואוצ'ר.
האימון האישי הוא מקצוע חדש יחסית, שעדיין אין לו הסמכה רשמית (unlicensed profession) מבחינת החוק במדינות רבות. בישראל יש איגודים המכשירים מאמנים אישיים, אך המקצוע לא מוכר מבחינה אקדמית ואין עליו רגולציה ופיקוח.
הגדרה

לאימון אישי הגדרות שונות. בהן: מתן תמיכה והכוונה בפיתוח מודעות עצמית, סיוע בשיפור חוויית החיים והביצועים בתחומים שקובע "המתאמן", טיפוח של מכוונות עצמית ללמידה ועזרה בשיפור הביצועים המקצועיים והאישיים בתחום מסוים או קבוצת כישורים. ההגדרה של פדרציית האימון הבינלאומית היא: "שותפות עם לקוחות בתהליך מעורר מחשבה ויצירתי, אשר מעוררת אותם למקסם את הפוטנציאל האישי והמקצועי שלהם... תהליך האימון עוזר ללקוחות להגדיר ולהשיג מטרות אישיות ומקצועיות במהירות רבה יותר ובקלות רבה יותר מאשר ניתן היה אחרת".
היסטוריה והתפתחות

האימון האישי החל להתפתח לפני מספר עשורים. המקצוע החל להתגבש כגישה לשיפור-ביצועים מתוך אימון בעולם הספורט, בספרו של גלוויי (אנ') "המשחק הפנימי של הטניס" (The Inner Game of Tennis), בשנת 1974. רעיון "המשחק הפנימי" הורחב והשתכלל בעשורים העוקבים על ידי שימוש בכלים מתחומים של פסיכולוגיה קוגניטיבית, פסיכולוגיה הומניסטית, ספורט, תאוריות ניהול ואסכולות נוספות לחקר ההתנהגות אנושית.
גישות

מקצוע האימון צמח מחוץ לאקדמיה במקומות שונים בעולם, ואין בנמצא תורה מוסכמת על התאוריה של אימון, כמו גם על עצם הגדרתו או הבחנתו מתחומים קרובים כטיפול וייעוץ.
ניתן לחלק את עולם האימון בישראל למספר אסכולות עיקריות:
גישה פסיכולוגית - תהליך האימון משתמש בשפה פסיכולוגית והתהליך מאופיין באווירה רגשית.
גישה תוצאתית - האימון מתקיים בתוצאות מדידות בלבד. זוהי גישה מטריאליסטית שעוסקת בעיקר בהצבת מטרות ותכנון פעולות.
גישה רוחנית - האימון משתמש בשפת הניו-אייג'. ישנה אמונה בכוחות רוחניים של האדם וברוחניות בכלל, שימוש בבודהיזם ובתורות רוחניות שונות.
גישה יהודית - אימון על בסיס השפה והמושגים של היהדות עם דגש על תוצאות מתוך התאמה לעולם הערכים הפנימי.
גישה טרנספורמטיבית - מטרת תהליך האימון היא יצירת טרנספורמציה על ידי חשיפת תבניות החשיבה הבסיסיות של המתאמן והחלפת תבניות חשיבה תוקעות בתבניות חשיבה מקדמות. במהלך האימון, נעשה שימוש בכלים מאסכולות שונות כגון: NLP ודמיון מודרך, כלים מתחום האימון ההווייתי, כלים ממוקדי תוצאות וכלים מתחום הפסיכולוגיה (בעיקר הפסיכולוגיה הקוגניטיבית).
גישה אשר ממוקדת בזיהוי ובחירת סט הערכים המובילים ותרגומם להתנהלות.
מאפיינים

האימון האישי מיועד להוביל אל הגשמת מטרות מתוך היכולות והכישורים הקיימים בידי המתאמן תוך התערבות ממוקדת וקצרת מועד המתמקדת בהקניית כלים וחיזוק תכונותיו של המתאמן.
ישנם מספר היבטים המשותפים לכל ההגדרות של האימון האישי: הנחת היסוד שלאנשים יש יכולת מולדת לגדול ולהתפתח, התמקדות במטרות שגובשו מתוך הסכמה הדדית והבנה שמערכת היחסים היא בעלת אופי שוויוני ושיתופי.
תפקידו של המאמן הוא לא לייעץ, אלא לשתף פעולה באופן המאפשר למתאמן להגדיר בעצמו את צרכיו ומטרותיו.
כמו כן, המאמן רואה את המתאמן כנושא באחריות לנקיטת הפעולות הדרושות להגשמת מטרותיו.
תהליך האימון

במסגרת האימון האישי מתקיימים יחסים מקצועיים שבהם המאמן עובד עם המתאמן לעידוד למידה חוויתית ושיפור רמת התפקוד והביצוע, אשר על פי רוב מכוונים להשגת מטרה ספציפית.
דרך שימוש בגישה חוקרת, המאמן שואף להגביר את היכולת של המתאמן לעצור, להרהר ולפתח מטרות מציאותיות יותר המבוססות על מודעות עצמית גבוהה יותר על הדרך שבה הוא חושב ומתנהג.
בתהליכי אימון רבים ישנו עיסוק באיתור הרגלים המשרתים את האדם והרגלים שלא משרתים אותו, הקניית הרגלים חדשים, והטמעתם בדרך פרקטית שתוביל לשיפור תוצאות והשגת מטרות המתאמן. המאמן האישי עושה שימוש במרכיב קוגניטיבי כדי לסייע למתאמנים לפתח מודעות לאופן שבו הם משנים את ההתנהגות שלהם.
מאמנים משתמשים בסוג מסוים של שאלות על מנת להדגים למתאמנים שימוש יעיל בתפקודים ניהוליים ולמען חילוץ רעיונות המתאמנים, תוך כדי פיתוח היכולת שלהם להבהיר את מטרותיהם, לתכנן ולפעול להשגתן בכוחות עצמם.
מטרת התשאול המתמיד של המאמן אודות הדרך הטובה ביותר שבה המתאמן יכול להגשים את מטרותיו, נועדה לעורר מחשבה ולפתח אסטרטגיות חשיבה עצמאיות..
תחומי אימון

האימון הארגוני-ניהולי הוא מהנפוצים ביותר בתחום. תחום זה כולל תמיכה וליווי לבעל עסק והוא נועד לזהות דרכים שבהן ניתן לשפר את יעילות העסק ורווחיותו. באמצעות האימון ניתן לשאוף לשיפור גורמים שונים בעסק כגון קשרי לקוחות, עבודת צוות, קידום מכירות, ניהול זמן, קביעת יעדים ופיתוח אסטרטגיות שיווק לעסק. סוג נוסף הוא אימון לקריירה.
אימון אישי עוסק בתחומים כמו יחסים בין אישיים, יצירתיות, יצירת זוגיות, ניהול זמן, ביטחון עצמי ותכנון.
ישנו גם אימון למאמן (Supervision).
אימון להפרעת קשב יכול לתת מענה לקשיים שונים המאפיינים הפרעת קשב, כמו: תפקודים ניהוליים, ניהול זמן, ארגון משימות, וויסות עצמי והתמודדות עם מצבי לחץ. באמצעות הסיוע של מאמן, אנשים בעלי הפרעת קשב יכולים גם להבנות את סביבתם ולהוביל לשינוי על ידי זיהוי אסטרטגיות שעוקפות את הקשיים בתפקודים הניהוליים.
תחומי אימון > אמפתיה

כמו בטיפולים פסיכולוגיים, בהם אמפתיה היא כלי מרכזי של הפסיכולוג, המאמן משתמש באמפתיה ליצירת כימיה ושיתוף פעולה בינו לבין המתאמן, ומאמן את המתאמן לעשות את אותו הדבר עם אחרים, וגם עם עצמו - וכך לקבוע את ערכיו, מטרותיו וחזונו.
תחומי אימון > ריסון כעס

זהו כלי שמתאמן לומד כשמטרותיו הם שיפור יחסיו עם אנשים מסוימים עליהם הוא כועס, או כרוכות בכך. המאמן מעודד את המתאמן ליצור נרטיב המבטא את מהות כעסו של המתאמן על מישהו אחר, ולשנות את הפרשנות שלו להתנהגות של האדם האחר כדי שיוכל לראות אותו באור חיובי, על ידי כך שהמאמן שואל את המתאמן 4 שאלות:
למה לדעתך הוא עושה את זה?
האם זו עובדה או פרשנות?
מה הפרשנות האלטרנטיבית?
עד מתי אתה מתכוון להרוס לעצמך את החיים ולהמשיך לא לשנות פרשנות?
שיטה זו עבור ריסון כעס בקואוצ'ינג מבוססת על מודל אפר"ת.
תחומי אימון > חשיבה יצירתית

המאמן מלמד את המתאמן מגוון גישות לפתרון בעיות, בנוסף המאמן צריך לחשוב מחוץ לקופסה בשביל למצוא את הגישה הנכונה למתאמן.
תחומי אימון > לקיחת אחריות

מכיוון שכל תחום הקואוצ'ינג מבוסס (בין היתר) על ההנחה שלכל אדם יש בחירה חופשית במידה מסוימת, המאמן מעודד את המתאמן למקד את מחשבותיו בדברים שיש לו יכולת להשפיע עליהם במקום להפך, דהיינו לחשוב בפרואקטיביות במקום בריאקטיביות על כל דבר. בין היתר זה נעשה על ידי כך שהמאמנים מציעים למתאמנים לבצע שינויים פשוטים בחייהם, כמו שינוי האנשים בהם הם בוחרים להקיף את עצמם.
תחומי אימון > התפתחות אישית

בסופו של דבר, כל תחום האימון האישי קיים על מנת לפתח את העצמי האישי של המתאמן. באימון אישי המטרה היא להוציא מהמתאמן את המקסימום האפשרי מבחינה אישית ולהגיע למטרות שנקבעו במסגרת האימון.
ביקורת

ביקורות על התחום טוענות בין היתר כי:
מאחר שאין תורה מוסכמת לתחום, לא ניתן לבדוק את יעילותו.
יורם יובל טען כי יש אימונים שאינם שונים במהותם מטיפול קוגניטיבי התנהגותי, ושהוא חושב שהמאמנים מתעלמים מגוף עצום של ידע בפסיכולוגיה הקוגניטיבית התנהגותית.
לתחום האימון אין קוד אתי אחיד ומחייב מבחינה חוקית ומקצועית, כמקובל במקצועות טיפוליים אחרים. עם זאת, יש בו מגוון קודים רחב כמו הקוד הבינלאומי של ה-ICF או הקוד הישראלי של לשכת המאמנים.
ראו גם

פסיכולוגיה חיובית
פסיכולוגיה קוגניטיבית
פסיכולוגיה קלינית
הערות שוליים

1 2 3 4 5 6 7  Biswas-Diener, R. (2009). Personal coaching as a positive intervention. Journal Of Clinical Psychology, 65(5), 544-553
1 2 3 4 5  Swartz, S. L., Prevatt, F., & Proctor, B. E. (2005). A coaching intervention for college students with Attention Deficit/Hyperactivity Disorder. Psychology In The Schools, 42(6), 647-656
↑  טלי חרותי-סובר, דוקטורים ומומחים מטעם עצמם – כך תזהו (כולל הרשימה המלאה), באתר הארץ, 25 בספטמבר 2016
↑  Kristal,Z. (2010) The Role of Reflection on Clients' Change in the Coaching Process. Unpublished Ed.D. dissertation, Teachers College, Columbia University
↑  ICF. (2008). 2007 annual report: Advancing the art, science, and practice of professional coaching (Pdf document): International Coach Federation. (ICF o. Document Number) p.8
1 2 3 4  Field, S., Parker, D. R., Sawilowsky, S., & Rolands, L. (2013). Assessing the Impact of ADHD Coaching Services on University Students’ Learning Skills, Self-Regulation, and Well-Being. AHEADAssociation on, 26(1), 67-81
1 2  Parker, D. R., Hoffman, S., Sawilowsky, S., & Rolands, L. (2011). An Examination of the Effects of ADHD Coaching on University Students' Executive Functioning. Journal Of Postsecondary Education And Disability, 24(2), 115-132
↑  דותן קסטרו, ‏הקשבה בעולם של דיבור, באתר "אלכסון", 2 בספטמבר 2015
↑  אליען לזובסקי, "בטיפול, גרסת המציאות: פרופ' יורם יובל על ספת המגיש", באתר nrg‏, 5 בספטמבר 2008
| --- | --- |
בקרת זהויות :  NLI: 987007549440105171  LCCN: sh2003005186  LNB: 000142265  NDL: 01008288  NKC: ph335997
רשות שופטת

הרשות השופטת היא אחת משלוש רשויות השלטון במדינה (הרשויות האחרות הן הרשות המחוקקת והרשות המבצעת). הרשות השופטת עוסקת בשפיטה, החלת החוק על . במשטרים דמוקרטיים הרשות השופטת עצמאית ובלתי תלויה.
תפקיד

מטרת הרשות השופטת היא לספק משפט צדק לשם אכיפת שלטון החוק – דין והכרעה במקרה של חשד לעבירה על החוק, בהכרעה בסכסוכים בין התושבים לבין רשויות השלטון ובהכרעה בסכסוכים בין התושבים לבין עצמם.
על מנת להבטיח משפט צדק ניתן לערער על פסק דין בפני ערכאה גבוהה יותר.
תפקיד נוסף של הרשות השופטת הוא להוות אמצעי ביקורת וריסון לשלטון, להגן על אזרחי המדינה מפני הרשות המחוקקת והרשות המבצעת, ולהבטיח את חירויות האדם ואת השמירה על המשטר הדמוקרטי.
לשם כך במדינות רבות קיים בית משפט נפרד לענייני חוקה, שבסמכותו לפסול חוקים שחוקקה הרשות המחוקקת (בישראל הפרלמנט הוא הכנסת) אשר סותרים את חוקת המדינה ולמנוע מדיניות בלתי חוקתית של הרשות המבצעת. עצמאותה של הרשות השופטת היא מהיסודות החשובים ביותר לשלטון החוק במדינה דמוקרטית.
במדינות דמוקרטיות החוק מחייב את כל רשויות השלטון והאזרחים במדינה. כל האזרחים שווים בפני החוק, ומי שעובר על החוק חלים עליו כללי העמדה לדין והענשה. הרשות השופטת מגנה על שלטון החוק במדינה על ידי כך שבתי משפט פועלים על פי חוק ומיישבים סכסוכים, מבקרים את חוקיות פעולות השלטון ומגנים על האזרחים.
בסמכות הרשות השופטת לפרש חוקים וליצור חקיקה שיפוטית כאשר מתגלה העדר חוק חד-משמעי ומפורש, וזאת נעשית על-פי העקרונות והערכים של המדינה כפי שהם נקבעו בחוקה. ישנה מחלוקת לגבי מידת סמכות זו.
תחת הרשות השופטת נמצאים בתי המשפט אשר להם יש סמכות שפיטה כללית שהוענקה להם על ידי המדינה.
עצמאות

עקרון "הפרדת הרשויות" דורש שהרשות השופטת תהיה עצמאית בהחלטותיה. חוק יסוד: השפיטה (בישראל) קובע "בענייני שפיטה אין מרות על מי שבידו סמכות שפיטה, זולת מרותו של הדין". - ביהדות מופיעה הציווי לדיינים "לא תגורו בפני איש". כך המערכת המשפטית יכולה להבטיח את שמירת שלטון החוק, משפט הוגן, צדק ושוויון. כך גם יש לציבור אמון, בהוגנות ובנייטרליות שלה.
כדי להבטיח את עצמאות השופטים מקובלים מספר כללים בנושאי העסקתם: כהונתם מובטחת עד פרישתם (סמכות פיטור יש רק לבי"ד משמעתי שחברים בו רק שופטים. אין מעבירים שופט לבית משפט אחר שלא בהסכמתו) אלא בהסכמת נשיא ביהמ"ש העליון או הבי"ד המשמעתי. יש לשופטים חסינות משפטית, ולא פותחים בחקירה פלילית אלא בהסכמת היועץ המשפטי לממשלה.
קשר לרשות המבצעת

על פי תפישת המשפט כשירות שעל המדינה לספק לאזרחיה, היה ניתן למקם את בתי המשפט כחלק מהרשות המבצעת (דהינו - תפקידם של בתי המשפט הוא "לבצע שפיטה"). ביטויים לתפיסה זו ניתן למצוא הן באופן תאורטי, בכתביו של הפילוסוף ג'ון לוק, אבי הליברליזם בדמוקרטיה המודרנית, והן באופן מעשי, בבריטניה, שבה שימש הלורד צ'נסלור (שר המשפטים) הן כראש מערכת המשפט והן כיושב ראש בית הלורדים, שחבריו שימשו גם כבית העליון של הפרלמנט וגם כערכאה המשפטית העליונה.
עם התפתחות הדמוקרטיה ועקרון הפרדת הרשויות של מונטסקיה, נקבעה הרשות השופטת כרשות נפרדת. משרד המשפטים, בראשות שר המשפטים, הוא הגוף המנהל את מערכת המשפט מצד הרשות המבצעת. הוא אחראי על העסקת כלל עובדי בתי המשפט, קביעת סדרי העבודה המנהליים (כחלק מאחריותו גם על התביעה והסנגוריה) וחלוקת העבודה בין המחוזות השונים במדינה. הרשות השופטת היא זו ששופטת בפועל.
בישראל

בישראל פועלות שתי מערכות שפיטה: מערכת של בתי משפט רגילים (שלום, מחוזי, עליון), ומערכת בתי המשפט המיוחדים, למשל: בתי דין דתיים, בתי דין צבאיים, בית המשפט לתעבורה, בית הדין לעבודה ועוד.
בתי המשפט הרגילים פועלים בשלוש רמות: בית משפט השלום (ערכאה ראשונה), בית משפט מחוזי (ערכאה שנייה) ובית המשפט העליון (ערכאה עליונה) אשר הוא הגוף העומד בראש ההיררכיה של הרשות השופטת בישראל.
בית המשפט העליון משמש הן כבית המשפט הגבוה לצדק (בג"ץ) לעתירות נגד רשויות השלטון והן כבית המשפט הגבוה לערעורים (על פסיקת בית משפט השלום והמחוזי). כיוון שבישראל אין חוקה, אין בית משפט נפרד לענייני חוקה.
ראו גם

הפרדת הרשויות
לקריאה נוספת

ד"ר עומר שפירא, תורת המשפט, בורסי הוצאה לאור, 2007, עמ' 138–147.
שמעון שטרית, על השפיטה - מערכת הצדק במשפט, הוצאת ידיעות אחרונות - ספרי חמד, 2004, הפרק "עקרון אי־התלות של הרשות השופטת – ההתפתחות ההיסטורית בראייה השוואתית", עמ' 29–43.
הערות שוליים

↑  פרק ה: המשטר ורשויות השלטון בישראל, באתר school.kotar.cet.ac.il
| חוק ומשפט |
| --- | --- | --- |
| ענפים עיקריים | משפט ציבורי • משפט חוקתי • משפט מנהלי • משפט פלילי • דיני חיובים • דיני חוזים • דיני נזיקין • דיני עשיית עושר ולא במשפט • דיני קניין • דיון אזרחי • דיון פלילי • משפט בין-לאומי פומבי • דיני היושר |  |
| תחומים נוספים | משפט ימי • דיני חדלות פירעון • דיני תאגידים •  דיני הגבלים עסקיים • משפט בין-לאומי פרטי • דיני הגנת הצרכן • דיני משפחה • דיני ירושה • קניין רוחני • דיני עבודה • משפט צבאי • דיני מיסים • דיני נאמנות |  |
| מקורות המשפט | חוקה • חוק • תקנות • צו • תקדים • קודקס • מנהג • פקודה • אסדרה |  |
| שיטות משפט | משפט קאנוני • המשפט המקובל • המשפט הקונטיננטלי • המשפט הרומי • משפט עברי • שריעה • יאסה • השיטה האינקוויזיטורית • השיטה האדברסרית |  |
| תורת המשפט | פוזיטיביזם משפטי • פורמליזם משפטי • ריאליזם משפטי • הגישה הביקורתית למשפט • משפט הטבע • משפט השוואתי • הגישה הפמיניסטית למשפט • ניתוח כלכלי של המשפט • מחשבה מדינית |  |
| מוסדות ובעלי תפקידים | רשות מחוקקת • הרשות השופטת • רשות מבצעת • שופט • עורך דין • בוררות |  |
| --- | --- |
בקרת זהויות :  NLI: 987007536163705171  BNE: XX526397  BnF: cb12653767f (data)  GND: 4177253-2  HDS: 009634  LCCN: sh85070956  NARA: 10639249  NDL: 00570907  NKC: ph125855  NLK: KSH1998005174
אסלאם באוקראינה

האסלאם היא הדת הרביעית בגודלה באוקראינה, המייצגת 0.6% -0.9% מהאוכלוסייה. לאסלאם יש היסטוריה ארוכה באוקראינה שראשיתה מהקמת חאנות קרים במאה ה-15.
האסלאם הסוני של האסכולה החנפית הוא הדת הלא נוצרית הגדולה באוקראינה, ורוב המוסלמים האוקראינים הם טטרים מחצי האי קרים. עמים טורקיים אחרים ילידי אוקראינה, מתגוררים בעיקר בדרום ובדרום מזרח אוקראינה, בעלי צורות אחרות של האסלאם. אלה כוללים טטרים מהוולגה, אזרים, קבוצות אתניות מצפון הקווקז ואוזבקים. בשנת 2012 חיו 500,000 מוסלמים באוקראינה, כולל 300,000 טטרים מקרים. בפברואר 2016 אמר סעיד איסמגילוב, המופתי של האומה, טען כי מיליון מוסלמים חיים באוקראינה.
אמנם אין מבנה שלטון כללי למוסלמים באוקראינה, הקהילות מונו-אתניות באזורים רב-אתניים מנוהלות על ידי המוסדות האתניים שלהן ונתמכות על ידי עמיתיהן הבינלאומיות. המוסדות האסלאמיים העיקריים שתומכים בקהילות נמצאים בקייב, חצי האי קרים, סימפרופול ודונייצק. קהילות סלאפיות עצמאיות נמצאות גם בקייב ובקרים, כמו גם קהילות של שיעים בקייב, חרקוב ובלוהנסק.
היסטוריה

בעוד האוקראינים האתנים הם בעיקר אורתודוקסים ונוצרים קתולים, המוסלמים חיו בשטח שמרכיב את אוקראינה המודרנית במשך מאות שנים. היישובים המוסלמים מרוכזים בחצי הדרומי של המדינה, במיוחד בקרים, אם כי יש מושבות של טטרים מליפקה ובאזורים אחרים כגון ווהלין ופודוליה.
ההיסטוריה של האסלאם באוקראינה קשורה לטטרים של קרים, הטורקים דוברי הטורקית ועמים טורקיים ולא טורקיים שהתיישבו במזרח אירופה כבר במאה ה-7. הם הקימו את חאנות קרים בדרום אוקראינה במאה ה-15. עד מהרה איבדה הח'אנות את ריבונותה ונפלה להשפעתה של האימפריה העות'מאנית, אם כי שליטיה המקומיים שמרו על מידה רבה של אוטונומיה. מהמאה ה-15 עד למאה ה-18, הטטרים בקרים פשטו לעיתים קרובות על אדמות סלאביות במזרח כדי ללכוד את תושביהם, תוך שהם משעבדים כ-3 מיליון בני אדם, בעיקר אוקראינים. שלטון הח'אנות הסתיים לאחר שההשפעה הרוסית הגוברת הובילה לסיפוחה לאימפריה הרוסית לאחר מלחמת רוסיה-טורקיה בסוף המאה ה-18.
הטטרים בקרים היו סונים והמופתי שלהם נחשב לדמות הדתית הגבוהה ביותר. קהילות טטריות הובלו וייוצגו על ידי אימאמים מקומיים.
באותה תקופה סופחה הח'אנות לרוסיה, כשבבירתה בחצ'יסאראי היו לפחות 18 מסגדים יחד עם כמה מדרסות. עם זאת, האימפריה הרוסית החלה לרדוף את האוכלוסייה המוסלמית וכמעט 160,000 טטרים נאלצו לעזוב את קרים.[דרוש מקור]
היסטוריה > המאה ה-20

בזמן המהפכה הרוסית בשנת 1917, המוסלמים היוו שליש מאוכלוסיית קרים. כמעט בכל הערים הגדולות בקרים היו אוכלוסיות מוסלמיות משמעותיות.
המוסלמים בקרים היו נתונים לגירוש המוני ב-1944, כאשר יוסיף סטלין האשים אותם בשיתוף פעולה עם גרמניה הנאצית. יותר מ-200,000 טטארים בקרים גורשו למרכז אסיה, בעיקר לרפובליקה האוזבקית. ההערכה היא שלמעלה מ-100,000 מגורשים מתו מרעב או ממחלות עקב הגירוש. הרכוש והאדמה שננטשו על ידי הטטרים של קרים הופקעו על ידי הרוסים האתניים בעיקרם שהועברו לשם על ידי השלטונות הסובייטיים, מה שהוביל לשינויים דמוגרפיים גדולים בקרים. למרות צו סובייטי משנת 1967 שהסיר את ההאשמות על שיתוף פעולה בזמן המלחמה נגד הטטארים של קרים, הממשלה הסובייטית לא עשתה דבר כדי להקל על יישובם מחדש בקרים וחזרת הטטרים של קרים למולדתם החלה רק בשנת 1989.
המוסלמים האוקראינים היום

מאז העצמאות האוקראינית בשנת 1991, שובם של הטטרים של קרים לחצי האי קרים גדל לעומת התקופה הסובייטית. למרות שהאוכלוסייה המוסלמית של אוקראינה מורכבת מקבוצות אתניות שונות, הרוב הם ממוצא טטרי. היה גם יישוב קטן יחסית של פליטים צ'צ'נים מוסלמים בקרים וחלקים אחרים של אוקראינה.
למוסלמים באוקראינה יש 445 קהילות, 433 שרים, ו-160 מסגדים, עם מסגדים רבים יותר שנבנים כיום.
הערכות על האוכלוסייה המוסלמית האוקראינית משתנות. המוסלמים מהווים רק כ-0.9% מכלל האוכלוסייה האוקראינית, אבל כ-12% בקרים כולה.[דרוש מקור] על פי מפקד האוכלוסין משנת 2000 אוקראינה הייתה ביתם של 248,193 טטארים של קרים, 73,304 טטארים הוולגה, 45,176 אזרים, 12,353 אוזבקים, 8844 טורקים, 6575 ערבים ו-5526 קזחים. דו"ח משנת 2012 העריך את האוכלוסייה המוסלמית על סך 500,000 באוקראינה כולה, לרבות 300,000 טטרים של קרים. מחקר שנערך בשנת 2011, העריך את האוכלוסייה המוסלמית האוקראינית ב-393,000 תושבים, אך מועצת הפקידים של המוסלמים באוקראינה טענה שבשנת 2009 היו שני מיליון מוסלמים. לדברי סעיד איסמגילוב, המופתי של האומה, בחודש פברואר 2016 חיו מיליון מוסלמים באוקראינה.
המוסלמים יצרו ארבעה מבנים לניהול ענייניהם:
מועצת הפקידות של המוסלמים של אוקראינה
המרכז הרוחני של הקהילות המוסלמיות
המועצה הדתית של המוסלמים בקרים
המינהל הדתי של המוסלמים באוקראינה
רוב המוסלמים האוקראינים שותפים לארגונים אלה, שעוזרים להם להשתלב בחיי היומיום באוקראינה. ישנם כמעט 360 קהילות וארגונים מוסלמים רשומים באוקראינה ולפחות 30 קהילות ללא רישום רשמי. ניסיונות ליצור מפלגה מוסלמית אוקראינית הובילה להקמת המפלגה המוסלמים באוקראינה, אך תעודת ההרשמה שלה בוטלה בנובמבר 2011 משום שהיא לא מינתה מועמדים בבחירות מאז הבחירות לפרלמנט ב-1998. המוסלמים הקימו גם כמה ארגוני צדקה, כולל קרן CAAR, אל-בושרה וקרן "החיים לאחר צ'רנוביל". אראיד (האיגוד הבין-ארגוני של הארגונים הציבוריים) הוא ארגון מוסלמי נוסף שזכה לתשומת לב רבה.
עותק מוקדם של התרגום המלא הראשון של הקוראן לאוקראינית פורסם בערב הסעודית בשנת 2012.
בשל סיפוח חצי האי קרים והמלחמה בדונבאס, שמתרחשת ליד דונייצק ובלוהנסק, 750,000 מוסלמים (כולל חצי מיליון טטרים מחצי האי קרים) חיים בשטח שלא נשלט עוד על ידי אוקראינה. (בהתאם לנתונים של סעיד אסמאגילוב, המופתי של המינהל הדתי של המוסלמים באוקראינה ה"אומאה").
גלריה

ארמון בחצ'יסאראי
מזרקת הדמעות בקרים
מסגד אוז בגאן חאן שנבנה בשנת 1314 בקרים.
כתובת פרסית, בארמון ליוואדיה ביאלטה, שבקרים
פטיו טטרית וחצר גן, בארמון ליבאדיה, קרים.
מסגד באוקראינה
הערות שוליים

↑  Соціологічне опитування - Релігія: Віруючим якої церкви, конфесії Ви себе вважаєте?
↑  Yarosh, Oleg; Brylov, Denys (2011). "Muslim communities and Islamic network institutions in Ukraine: contesting authorities in shaping Islamic localities".  In Katarzyna Górak-Sosnowka (ed.). Muslims in Poland and Eastern Europe: Widening the European Discourse on Islam. Katarzyna Górak-Sosnowska. pp. 252–265. ISBN 978-83-903229-5-7. נבדק ב-27 במאי 2016. {{cite book}}:  (עזרה)
↑  "2012 Report on International Religious Freedom - Ukraine". United States Department of State. 20 במאי 2013. נבדק ב-16 בדצמבר 2013. {{cite web}}:  (עזרה)
↑  Matsuki, Eizo (במרץ 2006). "The Crimean Tatars and their Russian-Captive Slaves: An Aspect of Muscovite-Crimean Relations in the 16th and 17th Centuries" (PDF). Mediterranean world. Hitotsubashi University, Mediterranean Studies Group. 18: 171–182. אורכב מ-המקור (PDF) ב-5 ביוני 2013. {{cite journal}}:  (עזרה)
↑  Kizilov, Mikhail. "Slave Trade in the Early Modern Crimea From the Perspective of Christian, Muslim, and Jewish Sources". Oxford University. pp. 2–7.
↑  Andrew G. Boston (18 באפריל 2005). "Black Slaves, Arab Masters". Frontpage Magazine. אורכב מ-המקור ב-2007-06-09. נבדק ב-8 בינואר 2011. {{cite web}}:  (עזרה)
↑  Alan Fisher, Muscovy and the Black Sea Slave Trade – Canadian American Slavic Studies, 1972, Vol. 6, pp. 575–594
↑  "To the 71st Anniversary of Crimean Tatars deportation - Publications - Embassy of Ukraine in the Kingdom of Thailand". mfa.gov.ua. אורכב מ-המקור ב-2018-07-08. נבדק ב-2019-01-09.
↑  Spiritual Administration of Muslims of Ukraine
↑  "About number and composition population of Ukraine by data: All-Ukrainian population census 2001 data". State Statistics Committee of Ukraine. 2003. נבדק ב-17 באפריל 2017. {{cite web}}:  (עזרה)
↑  Інші національності за даними переписів населення
↑  "The Future of the Global Muslim Population". pewforum.org. 27 בינואר 2011. {{cite web}}:  (עזרה)
↑  Ислам в Украине
↑  Lavrynovych: Court cancels registration certificates of five Ukrainian parties, Kyiv Post (29.11.2011)
↑  "Advance copy of first complete translation of Quran in Ukrainian released in Saudi Arabia". Ukrinform. Ukrinform. נבדק ב-23 במרץ 2015. {{cite web}}:  (עזרה)
↑  Ukrainian Muslims root for Ukraine, Kyiv Post (אנ') (11.02.2016)
מסגד סולטאן סולימאן במריופול.
אינטליגנציה של דגים

דגי הפיל. מבין כל בעלי החוליות הידועים, אצלם ניתן למצוא את היחס הגבוה ביותר בין כמות החמצן המסופקת למוח לזאת המסופקת לגוף.
אינטליגנציה של דגים היא מכלול יכולות החשיבה המאפשרות לדגים לפתור בעיות. אינטליגנציה כוללת את היכולת לרכוש ידע, לזכור אותו ולאחזר אותו בהקשרים חדשים בדרכים מועילות.
לדברי חוקר הדגים קולום בראון, "דגים הם יותר אינטליגנטיים מכפי שהם נראים. בתחומים רבים, כמו זיכרון, היכולות הקוגניטיביות שלהם משתוות או עולות על אלה של בעלי חוליות עיליים, כולל פרימטים".
מוח

בהשוואה לבעלי חוליות אחרים, לרוב הדגים יש מוח קטן למדי יחסית לגודל גופם. בדרך כלל, משקל מוחו של דג שווה לחלק החמישה עשר ממשקל המוח של ציפור או של יונק בגודל דומה. הדג Bony-eared assfish מסדרת צלופחי-קושק ממשפחת הזלדקניים המוח הקטן ביותר ביחס למשקל גופו מבין כל בעלי החוליות המוכרים. מנגד, לחלק מהדגים יש מוחות גדולים במיוחד יחסית למשקל גופם: היחס בין משקל המוח למשקל הגוף אצל "דגי הפיל" החשמליים הוא הגדול ביותר מבין כל בעלי החוליות הידועים - מעט גבוהים יותר אף משל בני האדם. גם היחס בין צריכת החמצן במוח לבין צריכת החמצן בגוף הוא הגבוה ביותר מבין כל בעלי החוליות המוכרים (פי שלושה מזה של בני אדם).
המוחון (cerebellum) של דגי הסחוס והגרם הוא גדול ומורכב, אך שונה במבנהו הפנימי מזה של היונקים. המעגלים העצביים לעומת זאת זהים אצל כל בעלי החוליות כולל דגים, זוחלים, עופות ויונקים. בדגים מורמיריים המוחון גדול משמעותית משאר חלקי המוח. החלק הגדול ביותר בו הוא מבנה מיוחד הנקרא Valvula, המקבל את הקלט ממערכת חישת הפולסים החשמליים.